pythainlp/thaigov-v2-corpus-22032023 huggingface dataset:
วันพฤหัสบดีที่ 23 ธันวาคม 2564
ออมสินช่วยเหลือลูกหนี้ถูกผลกระทบจากโควิด-19 ขยายเวลามาตรการพักชำระหนี้ตามความสมัครใจต่อเนื่องถึงมีนาคม 2565
ธ.ออมสินมีมาตรการช่วยเหลือลูกหนี้ที่อยู่ระหว่างผ่อนผันชำระหนี้ตามมาตรการให้ความช่วยเหลือในปี 2564 ที่ครบกำหนดผ่อนปรนชำระหนี้ในเดือน ธ.ค.2564 และยังไม่สามารถกลับมาชำระหนี้ตามเงื่อนไขสัญญากู้เดิมได้ ขยายระยะเวลาช่วยเหลือตามมาตรการต่อไปได้อีก 3 เดือน
นายวิทัย รัตนากร ผู้อำนวยการธนาคารออมสิน เปิดเผยว่า ตามที่ธนาคารได้ออกมาตรการพักชำระหนี้ตามความสมัครใจ เพื่อช่วยเหลือและลดภาระการผ่อนชำระหนี้รายเดือน รวมถึงบรรเทาปัญหาสภาพคล่องแก่ลูกหนี้สินเชื่อทุกประเภทของธนาคารที่ได้รับผลกระทบจากปัญหาการแพร่ระบาดของโควิด-19 มาอย่างต่อเนื่องตลอดปี 2564 แต่เนื่องปัจจุบันสถานการณ์การแพร่ระบาดของโควิด-19 ยังคงส่งผลกระทบต่อเศรษฐกิจ การดำเนินชีวิตของประชาชน และความสามารถในการผ่อนชำระหนี้ ธนาคารออมสินจึงมีมาตรการให้ความช่วยเหลือลูกหนี้ที่อยู่ระหว่างผ่อนผันการชำระหนี้ตามมาตรการให้ความช่วยเหลือในปี 2564 ที่ครบกำหนดผ่อนปรนการชำระหนี้ในเดือนธันวาคม 2564 และยังไม่สามารถกลับมาชำระหนี้ตามเงื่อนไขสัญญากู้เดิมได้ โดยธนาคารขยายระยะเวลาความช่วยเหลือตามมาตรการต่อไปได้อีก 3 เดือน หรือจนถึงเดือนมีนาคม 2565
ทั้งนี้ การขยายระยะเวลาการชำระหนี้ดังกล่าว ลูกหนี้จะต้องลงทะเบียนเพื่อแจ้งความประสงค์ขอเข้าร่วมมาตรการผ่านช่องทางเว็บไซต์ธนาคารออมสิน www.gsb.or.th หรือติดต่อที่สาขาธนาคารออมสินทั่วประเทศ และเพื่ออำนวยความสะดวกให้กับลูกหนี้ ธนาคารฯ จะส่ง SMS พร้อม Link ลงทะเบียน หรือส่งข้อความผ่านแอป MyMo ให้ลูกหนี้กลุ่มเป้าหมาย ลงทะเบียนแจ้งความประสงค์ขอเข้าร่วมมาตรการได้ตั้งแต่วันนี้ จนถึงวันที่ 30 ธันวาคม 2564
วันพฤหัสบดีที่ 24 มีนาคม 2565
นายกรัฐมนตรีมอบหมายกระทรวงสาธารณสุขเร่งแก้ไขปัญหาการโอนภารกิจ รพ.สต.ให้ท้องถิ่น รับฟังความเห็นรอบด้าน ดำเนินการตามความพร้อม กำชับช่วงการเปลี่ยนผ่านไม่ให้กระทบการดูแลประชาชน
นายกรัฐมนตรีมอบหมายกระทรวงสาธารณสุขเร่งแก้ไขปัญหาการโอนภารกิจ รพ.สต.ให้ท้องถิ่น รับฟังความเห็นรอบด้าน ดำเนินการตามความพร้อม กำชับช่วงการเปลี่ยนผ่านไม่ให้กระทบการดูแลประชาชนช่วงมีโรคระบาด
วันที่ 24 มี.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า จากกรณีที่การถ่ายโอนภารกิจโรงพยาบาลส่งเสริมสุขภาพตำบล (รพ.สต.) ให้แก่องค์กรปกครองส่วนท้องถิ่น ซึ่งเป็นการดำเนินการตามพระราชบัญญัติ(พ.ร.บ.) กำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 ยังล่าช้าเนื่องจากติดปัญหาหลายประการ พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มอบหมายกระทรวงสาธารณสุขเร่งพิจารณาแก้ไขปัญหา เพื่อให้การดำเนินการต่างๆ ยังเป็นไปตามเจตนารมณ์ของกฎหมายที่มุ่งกระจายอำนาจสู่ท้องถิ่น เพิ่มการมีส่วนร่วมของประชาชนในแต่ละพื้นที่ในการกำหนดนโยบายในการดูแลตนเอง
น.ส.ไตรศุลี กล่าวว่า รัฐบาลให้ความสำคัญกับการกระจายอำนาจให้หลายภารกิจโดยเฉพาะที่เกี่ยวกับการดูแลชีวิตความเป็นอยู่ของประชาชนให้ไปอยู่ในความดูแลขององค์กรปกครองส่วนท้องถิ่น ซึ่งส่วนการโอนภารกิจของ รพ.สต. นั้น รัฐบาลได้มีการออกประกาศคณะกรรมการการกระจายอำนาจให้แก่องค์กรปกครองส่วนท้องถิ่น เรื่องหลักเกณฑ์และขั้นตอนการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบล(รพ.สต.) ให้แก่องค์การบริหารส่วนจังหวัด มีผลบังคับมาตั้งแต่วันที่ 19 ต.ค. 2564 เพื่อกำหนดแนวทางการถ่ายโอนภารกิจ ทั้งในด้านงบประมาณ กำลังคน การบริหารจัดการให้มีความชัดเจน และให้ดำเนินการตามความพร้อมของแต่พื้นที่
อย่างไรก็ตาม เมื่อมีข้อกังวลต่อการดำเนินการตามประกาศ ไม่ว่าจะเป็นเรื่องของการตีความกฎหมาย การบริหารงบประมาณและบุคลากร นายกรัฐมนตรีได้มอบหมายให้กระทรวงสาธารณสุขเร่งดำเนินการให้มีความชัดเจน โดยพิจารณาถึงความพร้อมของแต่ละองค์กรปกครองส่วนท้องถิ่น
รวมทั้งให้พิจารณาแนวทางการแยกดำเนินการโอนภารกิจสำหรับจังหวัดที่มีความพร้อมก่อน ซึ่งขณะนี้ก็มี รพ.สต. เกือบ 70 แห่งทั่วประเทศที่ได้โอนภารกิจไปอยู่ในการดูแลของท้องถิ่นแล้ว เพราะหากมีการชะลอการโอนภารกิจทั้งหมดไว้ เนื่องจาก รพ.สต. ส่วนใหญ่ยังไม่พร้อม จะกระทบไปถึง รพ.สต.และท้องถิ่นที่มีความพร้อมไปด้วย
“นายกรัฐมนตรีให้กระทรวงสาธารณสุขรับฟังข้อคิดเห็นของฝ่ายที่มีข้อกังวลไปประกอบการกำหนดแนวทางการโอนภารกิจ รพ.สต. อย่างรอบด้าน โดยยึดประโยชน์ที่จะเกิดกับประชาชนเป็นที่ตั้ง รวมถึงดูแลไม่ให้การเปลี่ยนผ่านกระทบภารกิจการดูแลประชาชนโดยเฉพาะช่วงที่ยังมีการแพร่ระบาดของโควิด-19 เนื่องจาก รพ.สต.เป็นหน่วยพยาบาลที่ใกล้ชิดกับประชาชนมากที่สุด” น.ส.ไตรศุลี กล่าว
----------------------
วันพฤหัสบดีที่ 16 มิถุนายน 2565
​PM pleased with Thailand’s rank in UN’s 2022 Sustainable Development Report (SDR)
​PM pleased with Thailand’s rank in UN’s 2022 Sustainable Development Report (SDR)
June 16, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha acknowledged the 2022 Sustainable Development Report (SDR), according to which Thailand ranks 44th out of 163 countries. Region wise, the country ranks 3rd in Asia, behind Japan (19th) and South Korea (27th), and is first among the Southeast Asian countries for 5 straight years.
The Prime Minister thanked all concerned sectors and agencies for having mobilized SDGs in a tangible manner. The public sector, in particular, has constantly worked together with the private sector and civil society to integrate SDGs in the national-level development goals through synergizing the 20-Year National Strategy, and the 12th and 13th National Economic and Social Development Plans, which has led to the tangible success in Thailand’s overall score and rank in the SDR throughout these years.
The 2022 Sustainable Development Report and SDG Index is compiled by Sustainable Development Solutions Network (SDSN) under the concept framework “From Crisis to Sustainable Development: the SDGs as Roadmap to 2030 and Beyond”. According to the Government Spokesperson, the Prime Minister has committed to promote the development of human capital, economy, environment, peace, and justice, as well as development partnership in accordance with the 17 SDGs. Even though Thailand’s rank drops by one notch from 43rd in 2021 to 44th in 2022, the country remains among the top-ranked countries in the region.
The Government’s endeavor, to overcome obstacles and challenges to create opportunities and empower the Thai people, is in line with the 17 SDGs. The Government Spokesperson also affirmed the Government’s commitment to propel these goals, not only to achieve the SDG index, but also to promote the country’s prosperity and sustainability for everyone’s interest.
วันเสาร์ที่ 31 กรกฎาคม 2564
รัฐมนตรีว่าการกระทรวงยุติธรรม จับมือกระทรวงพาณิชย์ ให้กรมราชทัณฑ์รับซื้อมังคุด ปรับเมนูนักโทษช่วยเกษตรกรเจอพิษโควิด
รัฐมนตรีว่าการกระทรวงยุติธรรม จับมือกระทรวงพาณิชย์ ให้กรมราชทัณฑ์รับซื้อมังคุด ปรับเมนูนักโทษช่วยเกษตรกรเจอพิษโควิด รับลูกนายกฯ หลังประกาศกลางที่ประชุม ครม.ให้ทุกหน่วยงานร่วมกันช่วยเหลือประชาชน
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า จากการประชุมคณะรัฐมนตรี(ครม.) เมื่อวันที่ 27 กรกฎาคมนายจุรินทร์ ลักษณวิศิษฏ์ รองนายกฯ และรัฐมนตรีว่าการกระทรวงพาณิชย์ ได้หารือฝากมายังกระทรวงยุติธรรม เกี่ยวกับเรื่องของปัญหาราคาสินค้าเกษตร โดยเฉพาะมังคุด ที่ในช่วงนี้กำลังมีผลผลิตออกมาจำนวนมาก ซึ่งในช่วงวิกฤตโควิด-19 เช่นนี้ทำให้เกษตรกรเกิดปัญหาในการนำออกจากแหล่งผลิตไปยังตลาดใหญ่ต่างๆได้ ทำให้ราคาตกเพราะไม่มีคนซื้อ ทางกระทรวงพาณิชย์จึงอยากให้กระทรวงยุติธรรมช่วยเหลือ ซึ่งตนได้ตอบรับยินดีให้การสนับสนุนในเรื่องนี้ เพราะกระทรวงยุติธรรมมีการซื้อขายอาหารดิบ ผักและผลไม้ในส่วนของกรมราชทัณฑ์ เพื่อให้ผู้ต้องขังทั่วประเทศได้บริโภคอยู่แล้ว ซึ่งเราปฏิบัติเป็นประจำในการซื้อผลไม้ตามฤดูกาล เช่น ลำไย เงาะ และแตงโม
นายสมศักดิ์ กล่าวว่า เรื่องนี้เป็นนโยบายของ พล.อ.ประยุทธ์ จันทร์โอชา นายกรัฐมนตรีอยู่แล้ว ที่ระบุในที่ประชุม ครม.ให้ทุกหน่วยงานช่วยเหลือประชาชน และกระทรวงต่างๆ ต้องประสานงานช่วยกัน ในเมื่อนายจุรินทร์และกระทรวงพาณิชย์ได้ร้องขอมา ตนจึงได้สั่งให้อธิบดีกรมราชทัณฑ์ สั่งทุกเรือนจำปรับเมนูอาหารในส่วนของผลไม้ให้มีมังคุดสัปดาห์ละ 3 ครั้งในช่วงนี้ ซึ่งถือเป็นโชคดีของผู้ต้องขังที่จะได้ลิ้มรส เพราะปกติจะไม่ค่อยมีมังคุดอยู่ในเมนูอาหาร แต่ทั้งนี้เราจะรับซื้อตามกำลังจัดซื้อได้เท่านั้น ไม่ได้รับซื้อทั้งหมด
วันอังคารที่ 2 สิงหาคม 2565
อดีตพนักงาน JSL ปลื้ม รมว.เฮ้ง ปั้นให้เป็นบาริสต้ามืออาชีพ
รมว.สุชาติ ชมกลิ่น มอบหมายให้นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน ให้กำลังใจอดีตลูกจ้าง JSL เข้าอบรมบาริสตามืออาชีพ ณ วิทยาลัยการแรงงาน กรมพัฒนาฝีมือแรงงาน
วันพุธที่ 8 ธันวาคม 2564
บริษัท ขนส่ง จำกัด จัดกิจกรรม Big Cleaning Day “Smart & Safety Station”
ณ สถานีขนส่งผู้โดยสารกรุงเทพ (จตุจักร) ถนนกำแพงเพชร 2 เขตจตุจักร กรุงเทพฯ
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า บขส. ได้ดำเนินการจัดกิจกรรม บขส. Big Cleaning Day “Smart & Safety Station” เพื่อเน้นย้ำในเรื่องความพร้อมด้านการบริการ และรองรับการเดินทางจากนโยบายเปิดประเทศ และในช่วงเทศกาลปีใหม่ที่จะถึงนี้ รวมทั้งเป็นไปตามข้อสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้หน่วยงานด้านขนส่งสาธารณะเตรียมความพร้อมด้านคมนาคม โดยคุมเข้มมาตรการป้องกันโรคติดเชื้อไวรัส COVID-19 มาตรการด้านความปลอดภัย และอำนวยความสะดวกด้านการบริการ ทั้งนี้นับตั้งแต่ประเทศไทย มีการแพร่ระบาดของโรคติดเชื้อไวรัส COVID-19 บขส. ได้ดำเนินการป้องกันและควบคุมการแพร่ระบาดตามมาตรการสาธารณสุขอย่างเคร่งครัด เพื่อสร้างความเชื่อมั่นให้แก่ผู้ใช้บริการ และหวังว่ากิจกรรมดังกล่าว จะช่วยลดความกังวลให้กับผู้โดยสารที่ใช้บริการรถโดยสารสาธารณะ หลังจากที่ทางสาธารณสุขตรวจพบผู้ป่วยติดเชื้อไวรัส COVID-19 สายพันธุ์ “โอมิครอน” รายแรกของไทย สำหรับกิจกรรม บขส. Big Cleaning Day “Smart & Safety Station” จัดขึ้นภายใต้มาตรการ 4 พร้อม คือ สถานีพร้อม พนักงานพร้อม รถโดยสารพร้อม และการบริการพร้อม ณ สถานีขนส่งผู้โดยสารกรุงเทพ ทั้ง 4 แห่ง (จตุจักร เอกมัย สายใต้ใหม่และปิ่นเกล้า) และที่สถานีเดินรถของ บขส. ทั่วประเทศ ซึ่งสอดคล้องกับมาตรการสาธารณสุขในการป้องกันการแพร่ระบาดของโรคติดเชื้อไวรัส COVID-19 และเป็นไปตามนโยบายของคณะกรรมการ บขส. ที่ให้ความสำคัญในเรื่องความปลอดภัย เพื่อเตรียมความพร้อมในการรองรับนโยบายเปิดประเทศของรัฐบาลและรองรับการให้บริการประชาชนในช่วงวันหยุดยาวในเดือนธันวาคมนี้ ไปจนถึงช่วงเทศกาลปีใหม่ 2565
กรรมการผู้จัดการใหญ่ บขส. กล่าวเพิ่มเติมว่า บขส. ได้รับการรับรองมาตรฐานความปลอดภัย ด้านสุขอนามัย Amazing Thailand Safety and Health Administration : SHA และ SHA Plus จากการท่องเที่ยวแห่งประเทศไทย ซึ่งผู้โดยสารมั่นใจได้ว่าพนักงาน รถโดยสาร และสถานีของ บขส. มีความพร้อมในการให้บริการและได้ปฏิบัติตามมาตรการสาธารณสุขและมาตรฐานความปลอดภัยด้านสุขอนามัย เพื่อสร้างความมั่นใจให้แก่ผู้ใช้บริการ ทั้งนี้สามารถจองตั๋วล่วงหน้าเดินทางกับ บขส. ได้แล้ว ผ่านทางแอปพลิเคชัน E-Ticket Website บขส. และที่ช่องขายตั๋วของ บขส. ทั่วประเทศ สอบถามข้อมูลเพิ่มเติมโทร Call Center 1490 เรียก บขส. ตลอด 24 ชั่วโมง
วันพุธที่ 15 กันยายน 2564
กรมการขนส่งทางราง กระทรวงคมนาคม ลงพื้นที่ติดตามการให้บริการ และตรวจวัดค่าระดับเสียงการเดินรถไฟฟ้าชานเมือง (สายสีแดง) ช่วงบางซื่อ - รังสิต
ด้วยเครื่องมือตรวจวัดบริเวณนอกขบวนรถไฟฟ้าขณะวิ่ง และบริเวณบ้านประชาชนผู้ร้องเรียน เพื่อหาวิธีลดผลกระทบจากเสียงที่เกิดขึ้น
กรมการขนส่งทางราง กระทรวงคมนาคม ได้ลงพื้นที่ติดตามการให้บริการเดินรถไฟชานเมือง (สายสีแดง) ช่วงบางซื่อ - รังสิต นำโดย ผู้อำนวยการกองมาตรฐานความปลอดภัยและบำรุงทาง พร้อมเจ้าหน้าที่กรมการขนส่งทางราง ผู้แทนการรถไฟแห่งประเทศไทย (รฟท.) และผู้แทนบริษัท รถไฟฟ้า ร.ฟ.ท. จำกัด ร่วมลงพื้นที่และสังเกตการณ์ โดยมีการวัดค่าระดับเสียงการเดินรถไฟฟ้าชานเมือง (สายสีแดง) ช่วงบางซื่อ - รังสิต ด้วยเครื่องมือตรวจวัดบริเวณนอกขบวนรถไฟฟ้าขณะวิ่ง และบริเวณบ้านประชาชนผู้ร้องเรียน เพื่อหาวิธีลดผลกระทบจากเสียงที่เกิดขึ้น นอกจากนี้ยังพบปัญหาการชำรุดของเครื่องนับเพลา (Axle counter) จากการถูกโจรกรรมสายไฟ ประแจขัดข้องไม่สามารถใช้งานได้ รวมถึงปัญหาจากการมีผู้บุกรุกเข้ามาในเขตระบบราง เป็นต้น จากการหารือร่วมกันระหว่าง ขร. และ รฟฟท. ได้ดังนี้
1. รฟท. พิจารณาดำเนินการติดตั้งกำแพงกันเสียงบริเวณที่มีชุมชน หรือที่พักอาศัยใกล้เขตทางรถไฟ เพื่อลดผลกระทบทางเสียงให้กับประชาชน และทำการตรวจวัดเสียงในปัจจุบันบริเวณพื้นที่อ่อนไหวต่อการได้รับผลกระทบ เพื่อวางแผนในการแก้ไขปัญหาต่อไป
2. รฟท. พิจารณาดำเนินการปิดทางลักผ่าน/ติดตั้งรั้วกั้น/ติดตั้งกล้อง CCTV เพิ่มเติม/เพิ่มเจ้าหน้าที่รักษาความปลอดภัย/ยกเลิกการจอดรถบริเวณพื้นที่ Connection trackเพื่อป้องกันผู้บุกรุกเข้ามาในเขตการเดินรถ ซึ่งมีความเสี่ยงอันตรายต่อการเดินรถ
3. รฟท. และ รฟฟท. ดำเนินการตรวจสอบสายไฟที่โดนโจรกรรม เพื่อลดผลกระทบจากการที่มีอุปกรณ์ชำรุดเสียหาย
ทั้งนี้ กรมการขนส่งทางรางจะสรุปรายงานกระทรวงคมนาคมเพื่อมอบหมายให้หน่วยงานที่เกี่ยวข้องรับไปดำเนินการต่อไป และแจ้งผู้ร้องเรียนทราบผลการดำเนินงานในเบื้องต้นด้วย
วันอาทิตย์ที่ 22 พฤษภาคม 2565
ครม. ไฟเขียว! แผนปฏิบัติการด้านผู้สูงอายุ ระยะที่ 3 (พ.ศ. 2566 - 2580) รองรับสังคมสูงวัยเชิงรุกทุกมิติ
.....
ที่ประชุม ครม. (19 พ.ค. 65) อนุมัติแผนปฏิบัติการด้านผู้สูงอายุ ระยะที่ 3 (พ.ศ. 2566 - 2580) เพื่อใช้เป็นกรอบการทำงานเชิงรุกในการรองรับสังคมสูงวัย สู่การพัฒนาคุณภาพชีวิตผู้สูงอายุอย่างเป็นรูปธรรม ซึ่งประเทศไทยเข้าสู่สังคมสูงวัยอย่างสมบูรณ์แล้วเมื่อปี 2564
.
เพื่อใช้เป็นกรอบแนวทางปฏิบัติงานด้านผู้สูงอายุอย่างต่อเนื่อง/ เพิ่มคุณค่าและศักดิ์ศรีของผู้สูงอายุ/ ให้ผู้สูงอายุมีคุณภาพชีวิตที่ดีในทุกมิติ/ รองรับสังคมสูงวัยเชิงรุก โดยการขับเคลื่อนแผนปฏิบัติการด้านผู้สูงอายุฯ ฉบับนี้ จะแบ่งเป็น 2 ระยะ คือ แผนปฏิบัติการระยะเร่งด่วนใน 5 ปีแรก (พ.ศ. 2566 - 2570) และแผนปฏิบัติการระยะ 15 ปี (พ.ศ. 2566 - 2580)
.
อ่านเพิ่มเติม คลิก https://www.thaigov.go.th/news/contents/details/54653
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันพุธที่ 27 เมษายน 2565
รปอ.วรวรรณฯ เยี่ยมชมให้กำลังใจผู้ประกอบการเอสเอ็มอีที่นำผลิตภัณฑ์มาจำหน่าย ภายใต้โครงการ "คาราวานอุตสาหกรรม SMEs เศรษฐกิจดี สู่ชุมชน เมืองแม่กลอง”
รปอ.วรวรรณฯ เยี่ยมชมให้กำลังใจผู้ประกอบการเอสเอ็มอีที่นำผลิตภัณฑ์มาจำหน่าย ภายใต้โครงการ "คาราวานอุตสาหกรรม SMEs เศรษฐกิจดี สู่ชุมชน เมืองแม่กลอง”
รปอ.วรวรรณฯ เยี่ยมชมให้กำลังใจผู้ประกอบการเอสเอ็มอีที่นำผลิตภัณฑ์มาจำหน่าย ภายใต้โครงการ "คาราวานอุตสาหกรรม SMEs เศรษฐกิจดี สู่ชุมชน เมืองแม่กลอง”
วันนี้ (27 เมษายน 2565) เวลา 09.30 น. นางวรวรรณ ชิตอรุณ รองปลัดกระทรวงอุตสาหกรรม เยี่ยมชมให้กำลังใจผู้ประกอบการเอสเอ็มอีจากจังหวัดสมุทรสงคราม ที่นำผลิตภัณฑ์มาจำหน่าย ภายใต้โครงการ "คาราวานอุตสาหกรรม SMEs เศรษฐกิจดี สู่ชุมชน เมืองแม่กลอง”
โดยผลิตภัณฑ์ที่นำมาจำหน่ายได้รับการส่งเสริมพัฒนาและมีมาตรฐานจากผู้ผลิตจังหวัดสมุทรสงคราม เพื่อช่วยเหลือวิสาหกิจชุมชนและวิสาหกิจขนาดกลางและขนาดย่อม ให้มีช่องทางการจำหน่าย และกระจายสินค้าที่เป็นภูมิปัญญาท้องถิ่น อาทิ น้ำตาลมะพร้าว วุ้นมะพร้าว น้ำตาลสด ลูกตาลสด ปลาทูนึ่ง ขนมตาล ณ บริเวณด้านข้างอาคารสำนักงานปลัดกระทรวงอุตสาหกรรม (ตรงข้ามธนาคารกรุงไทย) กระทรวงอุตสาหกรรม
วันอังคารที่ 3 สิงหาคม 2564
นายกรัฐมนตรีร่วมประชาสัมพันธ์จำหน่ายผลิตภัณฑ์ดอกมะลิ เนื่องในโอกาสวันแม่แห่งชาติ ประจําปี 2564
นายกรัฐมนตรี ร่วมประชาสัมพันธ์จำหน่ายผลิตภัณฑ์ดอกมะลิ เนื่องในโอกาสวันแม่แห่งชาติ ประจําปี 2564 และร่วมบริจาคเงินจำนวนหนึ่งสนับสนุนทางสมาคมสภาสังคมสงเคราะห์แห่งประเทศไทยฯ ในการจำหน่ายผลิตภัณฑ์ดอกมะลิ ด้วย
วันนี้ (3 ส.ค.64) เวลา 08.00 น. ณ ห้องสีม่วง ตึกไทยคู่ฟ้า ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้แพทย์หญิงสุวณี รักธรรม รองประธานสมาคมสภาสังคมสงเคราะห์แห่งประเทศไทย ในพระบรมราชูปถัมภ์ และคณะ เข้าพบเพื่อประชาสัมพันธ์การจำหน่ายผลิตภัณฑ์ดอกมะลิ เนื่องในโอกาสวันแม่แห่งชาติ ประจําปี 2564 สมาคมสภาสังคมสงเคราะห์แห่งประเทศไทยฯ ได้จัดทำดอกมะลิซึ่งเป็นสัญลักษณ์ของงาน “วันแม่แห่งชาติ” ออกโดยเผยแพร่และจำหน่วยเป็นประจำทุกปี โดยนำเงินรายได้ส่วนหนึ่งจากการจำหน่ายฯ ขึ้นทูลเกล้าฯ ถวายสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยเสด็จพระราชกุศลตามพระราชอัธยาศัย และอีกส่วนหนึ่งสมทบกองทุนรวมใจสงเคราะห์ชุมชน เพื่อนำไปช่วยเหลือผู้ประสบความทุกข์ยากเดือดร้อน คนพิการ ผู้สูงอายุ และมอบเป็นทุนการศึกษาแก่เด็กและเยาวชนที่ยากจนและขาดแคลนทั่วประเทศด้วย โดยมีนายประทีป กีรติเรขา รองเลขาธิการนายกรัฐมนตรีฝ่ายการเมือง และนายอนุชา บูรพชัยศรี โฆษกประจำสำนักนายกรัฐมนตรี เข้าร่วมด้วย
โอกาสนี้ นายกรัฐมนตรี ได้สอบถามด้วยความห่วงใยถึงการดำเนินงานของสมาคมสภาสังคมสงเคราะห์แห่งประเทศไทยฯ และการจำหน่ายดอกมะลิซึ่งเป็นสัญลักษณ์ของงาน “วันแม่แห่งชาติ” เนื่องอาจได้รับผลกระทบจากสถานการณ์การแพร่ระบาดโควิด-19 ขณะนี้ เชื่อว่าสถานการณ์จะดีขึ้นเพราะรัฐบาลได้มีการออกมาตรการต่าง ๆ ที่ตอบสนองต่อสถานการณ์รวมถึงความร่วมมือด้วยดีของประชาชนจากทุกภาคส่วน และขณะนี้จำนวนผู้หายป่วยใกล้เคียงกับจำนวนผู้ติดเชื้อแล้ว แสดงให้เห็นว่าระบบรักษาพยาบาลของไทยยังสามารถบริหารจัดการได้ ขอให้ทุกคนระมัดระวังดูแลสุขภาพตนเองให้แข็งแรงและปลอดภัย ปฏิบัติตามมาตรการด้านสาธารณสุขอย่างเคร่งครัดเพื่อป้องกันตนเองไม่ให้ติดเชื้อ
รองประธานสมาคมสภาสังคมสงเคราะห์แห่งประเทศไทยกล่าวขอบคุณนายกรัฐมนตรี ที่สนับสนุนในการประชาสัมพันธ์การจำหน่ายผลิตภัณฑ์ดอกมะลิ เนื่องในโอกาสวันแม่แห่งชาติอย่างต่อเนื่องมาโดยตลอดทุกปี จุดประสงค์สำคัญคือเพื่อเทิดพระสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง รวมทั้งเพื่อให้ลูก ๆ เมื่อเห็นดอกมะลิแล้วได้นึกถึงพระคุณแม่ถึงแม้เชื่อว่าลูกทุกคนจะนึกถึงแม่อยู่ในหัวใจทุกวันอยู่แล้ว สำหรับขณะนี้ ได้งดการจำหน่ายดอกมะลิในที่สาธารณชนไปก่อนซึ่งก็ทำให้รายได้ลดลงบ้าง อย่างไรก็ตาม สมาคมสภาสังคมสงเคราะห์แห่งประเทศไทยฯ พร้อมเป็นกำลังใจและสนับสนุนการทำงานของนายกรัฐมนตรีและรัฐบาลอย่างเต็มที่ โดยที่ผ่านมาก็ได้มีการสนับสนุนทางอ้อม เช่น สนับสนุนเครื่องมือทางการแพทย์ และช่วยเหลือผู้ประสบภัยจากโควิด-19 ด้วย
โอกาสนี้ นายกรัฐมนตรียังได้ร่วมบริจาคเงินจำนวนหนึ่งสนับสนุนทางสมาคมสภาสังคมสงเคราะห์แห่งประเทศไทยฯ ในการจำหน่ายผลิตภัณฑ์ดอกมะลิ เนื่องในโอกาสวันแม่แห่งชาติ ประจําปี 2564 ด้วย
--------------
กลุ่มประชาสัมพันธ์และเผยแพร่ สำนักโฆษก
วันพุธที่ 19 มกราคม 2565
อนุมัติ 7,590 ล้าน เพื่อความเสมอภาคทางการศึกษา
วันอังคารที่ 18 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลให้ความสำคัญกับการลดความเหลื่อมล้ำด้านโอกาสทางการศึกษา จึงเห็นชอบกรอบวงเงิน 7,590 ล้านบาทให้แก่กองทุนเพื่อความเสมอภาคทางการศึกษา ประจำปีงบประมาณ 2566 เพื่อใช้ในการวิจัย พัฒนาระบบหลักประกันตั้งแต่ปฐมวัยถึงการศึกษาภาคบังคับ พัฒนาคุณภาพโรงเรียนทั้งระบบ จัดการศึกษาเชิงพื้นที่ ผลิตและพัฒนาครูสำหรับโรงเรียนในพื้นที่ห่างไกล ส่งเสริมและพัฒนาเยาวชนและประชากรวัยแรงงานนอกระบบ ตลอดจนพัฒนาระบบงาน เช่น ระบบเทคโนโลยีสารสนเทศ โดยการดำเนินงานทั้งหมดมีเป้าหมายเพื่อช่วยเหลือเด็กและเยาวชนที่ขาดแคลนทุนทรัพย์หรือด้อยโอกาสให้ตรงกับความต้องการจำเป็นของแต่ละคน ป้องกันการหลุดออกจากระบบการศึกษาในทุกช่วงระดับชั้น
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 28 ธันวาคม 2564
นายสรพงศ์ ไพฑูรย์พงษ์ รองปลัดกระทรวงคมนาคม เป็นประธานเปิดศูนย์อำนวยความปลอดภัยทางถนนช่วงเทศกาลปีใหม่ 2565
หมวดทางหลวงบ้านแดน แขวงทางหลวงนครสวรรค์ที่ 1 กระทรวงคมนาคม
วันที่ 28 ธันวาคม 2564 เวลา 12.30 น. นายสรพงศ์ ไพฑูรย์พงษ์ รองปลัดกระทรวงคมนาคม เป็นประธานเปิดศูนย์อำนวยความปลอดภัยทางถนนช่วงเทศกาลปีใหม่ 2565 หมวดทางหลวงบ้านแดน แขวงทางหลวงนครสวรรค์ที่ 1 และปล่อยขบวนรถบริการช่วยเหลือฉุกเฉิน ณ จุดให้บริการประชาชนช่วงเทศกาลปีใหม่ 2565 หมวดทางหลวงบ้านแดน อำเภอบรรพตพิสัย จังหวัดนครสวรรค์ ซึ่งเป็นการบูรณาการความร่วมมือของหน่วยงานในสังกัดกระทรวงคมนาคมในพื้นที่ และตำรวจทางหลวง ได้แก่ กรมทางหลวง กรมทางหลวงชนบท กรมเจ้าท่า กรมการขนส่งทางบก การรถไแห่งประเทศไทย และบริษัท ขนส่ง จำกัด ให้บริการประชาชนที่เดินทางในช่วงเทศกาลปีใหม่ 2565 เช่น ให้บริการห้องน้ำสะอาด ที่พักรถ เครื่องดื่ม ตลอด 24 ชั่วโมง ตั้งแต่วันที่ 29 ธันวาคม 2564 - 4 มกราคม 2565
นายสรพงศ์ ไพฑูรย์พงษ์ รองปลัดกระทรวงคมนาคม ได้กล่าวขอบคุณเจ้าหน้าที่จากทุกหน่วยงาน ที่ได้บูรณาการความร่วมมือ เสียสละแรงกาย เวลา เพื่ออำนวยความสะดวกปลอดภัยประชาชนตลอด 24 ชั่งโมง ในช่วง 7 วัน ตลอดเทศกาลปีใหม่ ซึ่งเป็นการดำเนินการตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม และขอให้บริการประชาชนโดยยึดถือตามมาตรการป้องกันการแพร่ระบาดของโรคติดเชื้อไวรัสโคโรน่า 2019 (COVID-19) อย่างเคร่งครัด
วันอังคารที่ 7 มิถุนายน 2565
ไทยคุมเข้มเฝ้าระวัง “ฝีดาษวานร” ต่อเนื่อง แม้ยังไม่พบในประเทศ
.....
กระทรวงสาธารณสุข เผยสถานการณ์โรคฝีดาษวานร (Monkeypox) ทั่วโลกขณะนี้ พบผู้ป่วยยืนยันแล้วกว่า 900 คน ใน 43 ประเทศ โดยในประเทศไทยยังไม่มีรายงานผู้ป่วย หลังจัดระบบเฝ้าระวัง - คัดกรองคนเดินทางจากต่างประเทศอย่างเข้มงวด พร้อมเตรียมจัดหาวัคซีนหากจำเป็นต้องใช้ ขณะที่องค์การอนามัยโลก (WHO) จัดให้โรคดังกล่าวมีความเสี่ยงปานกลาง ยังไม่ประกาศภาวะฉุกเฉินและโรคติดต่ออันตราย
.
ข้อมูลทางคลินิกของโรคฝีดาษวานร :
- ระยะฟักตัวยาว 5 - 21 วัน (ต่างจากโควิดสายพันธุ์โอมิครอนที่ระยะเวลาเพียง 2 - 7 วัน)
- มีไข้ ปวดหัว ปวดหลัง ปวดเมื่อยตามตัว เหมือนไข้หวัดทั่วไป แต่ไม่ค่อยมีน้ำมูก
- หลังเป็นไข้ 1-3 วัน จะมีผื่นขึ้น กระจายที่แขนขา ลำตัว และใบหน้า
- ลักษณะตุ่มมีหลายแบบตามระยะ ตั้งแต่ตุ่มแดง ตุ่มใส ตุ่มหนอง เป็นรอยบุ๋ม แห้งเป็นสะเก็ดและหลุดออก ส่วนใหญ่หายเองได้
.
และขอย้ำว่า การดูตุ่มอย่างเดียวบอกไม่ได้ว่าเป็นฝีดาษวานร เพราะคล้ายกับหลายโรค จะต้องมีการตรวจทางห้องปฏิบัติการด้วย RT-PCR หากประชาชนมีตุ่มขึ้นขอให้รีบเข้ารับการรักษาเพื่อวินิจฉัยโรค เข้าระบบแยกกักผู้ป่วย สอบสวนโรคต่อไป เพื่อให้ตรวจจับได้เร็ว และไม่ให้เกิดการแพร่ระบาด
.
อ่านเพิ่มเติม คลิก https://www.thaigov.go.th/news/contents/details/55436
#ไทยคู่ฟ้า #ร่วมต้านโควิด19
-------------------
วันเสาร์ที่ 19 มิถุนายน 2564
​รมช.ประภัตร ลุยอ่างทอง มั่นใจหลังของบกลาง กรมปศุสัตว์ พร้อมดูแลเกษตรกร และยับยั้งการระบาดของโรคลีมปี - สกิน อย่างเต็มประสิทธิภาพ
​รมช.ประภัตร ลุยอ่างทอง มั่นใจหลังของบกลาง กรมปศุสัตว์ พร้อมดูแลเกษตรกร และยับยั้งการระบาดของโรคลีมปี - สกิน อย่างเต็มประสิทธิภา
(วันที่ 19 มิถุนายน 2564) นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่ศาลาประชาคม หมู่ที่ 4 ตำบลทางพระ อำเภอโพธิ์ทอง จังหวัดอ่างทอง เป็นประธานพิธีเปิดโครงการรณรงค์การป้องกันและควบคุมโรคลัมปี - สกิน (Lumpk Skin Disesae) พร้อม สาธิตการฉีควัคซีน (LSDV) ในโค - กระบือ และมอบเวชภัณฑ์อาหารสัตว์ ยารักษาสัตว์ป่วยตามอาการ ยากำจัดแมลง และหญ้าแห้งอาหารสัตว์ ให้กับเกษตรกรที่ได้รับผลกระทบในพื้นที่ โดยมีนายขจรเกียรติ รักพานิชมณี ผู้ว่าราชการจังหวัดอ่างทอง นายสัตวแพทย์ชัยวัฒน์ โยธคล รองอธิบดีกรมปศุสัตว์ หัวหน้าส่วนราชการในพื้นที่ ตลอดจนผู้นำภาคประชาชนเข้าร่วม
"ขณะนี้กระทรวงเกษตรและสหกรณ์ กำลังพิจารณาดำเนินการของบกลาง และจะนำเข้าครม. ในวันอังคารนี้ เพื่อให้กรมปศุสัตว์มีงบประมาณ ในการสั่งซื้อวัคซีนเพิ่มอีก 8 ล้านโด๊ส และสั่งซื้อยารักษาสัตว์ตามอาการ มุ้งสีฟ้า ยากำจัดแมลงดูดเลือด และอื่นๆ อีกนับสิบรายการเพื่อใช้ในการควบคุมโรคลัมปี – สกิน นอกจากนี้ กระทรวงเกษตรและสหกรณ์เตรียมเสนอต่ออธิบดีกรมบัญชีกลางและปลัดกระทรวงการคลังเพื่อปรับปรุงระเบียบการจ่ายเงินชดเชยกรณีโค - กระบือ เสียชีวิต โดยเรทการชดเชยใหม่จะจ่ายสูงสุดถึง 41,000 บาท/ตัว จ่ายตามจริง ไม่เกิน 5 ตัว" รมช.ประภัตร กล่าว
ทั้งนี้ สำนักงานปศุสัตว์จังหวัดอ่างทอง ได้เสนอให้ผู้ว่าราชการจังหวัดอ่างทองออกประกาศจังหวัดอ่างทอง กำหนดเขตโรคระบาดชนิดลัมปี - สกิน (Lumpk Skin Disesae) ในโคและกระบือ ในทุกพื้นที่ของจังหวัดอ่างทอง เมื่อวันที่ 19 พฤษภาคม 2564 ปัจจุบันจังหวัดอ่างทองมีโค - กระบือ จำนวนทั้งสิ้น 18,365 ตัว พบสัตว์ป่วย รวม 964 ตัว รักษาหายแล้ว 6 ตัว ยังไม่มีโค – กระบือเสียชีวิต มีเกษตรกรได้รับผลกระทบแล้ว 60 ราย (ข้อมูล ณ วันที่ 18 มิถุนายน 2564)
วันจันทร์ที่ 18 เมษายน 2565
พม. ร่วมกับเครือข่าย รับตัวคนไทยเหยื่อขบวนการแก๊งคอลเซ็นเตอร์ที่ประเทศกัมพูชา ณ ด่านอรัญประเทศ จ.สระแก้ว
พม. ร่วมกับเครือข่าย รับตัวคนไทยเหยื่อขบวนการแก๊งคอลเซ็นเตอร์ที่ประเทศกัมพูชา ณ ด่านอรัญประเทศ จ.สระแก้ว
วันที่ 15 เม.ย 65นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า วันนี้ กระทรวงการพัฒนาสังคมและความมั่นคงของมนุษย์ (พม.) ร่วมกับ ศูนย์พิทักษ์เด็ก สตรี ครอบครัว ป้องกันปราบปรามการค้ามนุษย์และภาคประมง กระทรวงมหาดไทย กระทรวงการต่างประเทศ และองค์กรที่เกี่ยวข้อง ดำเนินการรับตัวคนไทยที่ถูกหลอกไปเป็นเหยื่อของขบวนการแก๊งคอลเซ็นเตอร์ที่ประเทศกัมพูชา ณ บริเวณด่านอรัญประเทศ จ.สระแก้ว
นางสาวแรมรุ้งกล่าวต่อไปว่า การดำเนินการรับตัวกลุ่มคนไทยดังกล่าว เริ่มตั้งแต่เดือนตุลาคม 2564 เป็นต้นมา จนถึงปัจจุบัน รวมแล้วมากกว่า 10 ครั้ง มีจำนวนคนไทยที่ได้รับการช่วยเหลือกลับจากประเทศกัมพูชา รวมแล้วเกือบ 2,000 คน สำหรับการปฏิบัติการช่วยเหลือกลุ่มคนไทยในครั้งนี้ มีการช่วยเหลือคนไทยรวม 68 คน โดยการประสานงานของ ศูนย์พิทักษ์ เด็ก สตรี ครอบครัว ป้องกันปราบปรามการค้ามนุษย์และภาคประมง สำนักงานตำรวจแห่งชาติ และหน่วยงานที่เกี่ยวข้องฝ่ายไทย ร่วมกับ สำนักงานตำรวจแห่งกัมพูชา และสถานทูตไทย ณ กรุงพนมเปญ ซึ่งมีการดำเนินงานร่วมกันอย่างต่อเนื่อง เพื่อให้การช่วยเหลือกลุ่มคนไทยที่ถูกหลอกเข้ากระบวนการแก๊งคอลเซ็นเตอร์ และสแกมเมอร์ ซึ่งอาจเป็นสาเหตุหนึ่งของขบวนการค้ามนุษย์
นางสาวแรมรุ้งกล่าวเพิ่มเติมว่า ในส่วนของกระทรวง พม. ได้มอบหมายผู้อำนวยการกองต่อต้านการค้ามนุษย์ สำนักงานปลัดกระทรวง พม. เข้าร่วมรับตัวกลุ่มคนไทยดังกล่าว หลังจากนั้นจะมอบหมายเจ้าหน้าที่เข้าร่วมดำเนินการ สัมภาษณ์เพื่อคัดแยกผู้เสียหายจากการค้ามนุษย์ ภายหลังกระบวนการกักตัวตามมาตรการทางสาธารณสุขเสร็จสิ้น โดยหากเป็นผู้เสียหายจะมีกระบวนการติดตามช่วยเหลือ โดยหน่วยงานของกระทรวง พม. ในพื้นที่ภูมิลำเนาของผู้เสียหาย เช่น การช่วยเหลือเยียวยาผ่านเงินกองทุนเพื่อการป้องกันและปราบปรามการค้ามนุษย์ และการช่วยเหลือเยียวยาอื่นๆ ตามภารกิจของกระทรวง พม. ต่อไป
วันพฤหัสบดีที่ 12 พฤษภาคม 2565
กรุงไทยเปิดตัวแคมเปญใหม่ “ติดปีกให้ชีวิตคนไทย” ชูคอนเซ็ปต์ติดปีกให้ลูกค้าพุ่งไปข้างหน้าอย่างยั่งยืน
ธนาคารกรุงไทย เปิดตัวแคมเปญการสื่อสารภายใต้แนวคิดใหม่ “ติดปีกให้ชีวิตคนไทย” มุ่งนำนวัตกรรมพัฒนาผลิตภัณฑ์และบริการรูปแบบใหม่ๆ เสริมความแข็งแกร่งทางการเงินในทุกมิติ ติดปีกให้ลูกค้าทุกกลุ่ม ทั้งลูกค้าธุรกิจ ลูกค้าบุคคล และลูกค้าองค์กร เติบโตอย่างยั่งยืน
แนวคิดการสื่อสารได้พัฒนา Corporate Identity ใหม่ ด้วยการอัพเกรดโลโก้ปักษาวายุภักษ์เดิมที่เป็นที่ คุ้นเคย ให้กลายร่างเป็นปักษาวายุภักษ์เหล็ก เพื่อสื่อถึงความมุ่งมั่นอันแข็งแกร่งที่พร้อมจะติดปีกให้ชีวิตคนไทยพุ่งทะยานยกระดับคุณภาพชีวิตของคนไทยทุกกลุ่ม ซึ่งในส่วนของกลุ่มลูกค้าธุรกิจ ธนาคารได้พัฒนาแอปพลิเคชัน Krungthai Business ให้ตอบโจทย์ทุกโซลูชั่นการทำธุรกิจ รวบรวมฟีเจอร์เด่นขั้นเทพ มาช่วยให้การจัดการเรื่องการเงินให้เป็นเรื่อง ง่าย ครบ จบในแอปฯ เดียว เพื่ออำนวยความสะดวกให้เจ้าของกิจการมีเวลาเหลือในการคิดต่อยอดธุรกิจให้เติบโตยิ่งขึ้น
นอกจากนี้ ยังตอบโจทย์กลุ่มลูกค้าบุคคลที่มีความต้องการหลากหลาย ตามอายุและสถานะทางการเงิน ด้วยกลุ่มผลิตภัณฑ์และบริการ ที่คัดสรรมาเพื่อลูกค้าแต่ละกลุ่มโดยเฉพาะ อาทิ ผลิตภัณฑ์ด้านการใช้จ่าย ความคุ้มครอง และการลงทุนที่ตรงตามไลฟ์สไตล์ สำหรับกลุ่มเริ่มต้นทำงาน ผลิตภัณฑ์สินเชื่อดอกเบี้ยต่ำเพื่อลดภาระและประกันสำหรับกลุ่มคนทำงานที่มีครอบครัว ผลิตภัณฑ์สินเชื่อดอกเบี้ยต่ำเพื่อลดภาระและความคุ้มครอง ที่ตอบโจทย์สำหรับกลุ่มเตรียมตัวเกษียณ ผลิตภัณฑ์และบริการให้คำแนะนำด้านการลงทุนและธุรกิจ รวมไปถึงเอกสิทธิ์สำหรับกลุ่ม wealth ที่ตอบโจทย์ทั้งด้านการสร้างความมั่งคั่งทางการเงิน พร้อมกับสิทธิพิเศษที่สอดคล้องกับไลฟ์สไตล์แต่ละบุคคล
ธนาคารมุ่งมั่นสร้างความเข้มแข็งให้ชุมชนต่างๆ ผ่านโครงการ “กรุงไทยรักชุมชน” ส่งเสริมความรู้ทางการเงินซึ่งเป็นพื้นฐานสำคัญสำหรับการพัฒนาเศรษฐกิจชุมชน เพื่อให้แต่ละชุมชมพึ่งพาตัวเองและเติบโตได้อย่างยั่งยืน พร้อมเดินหน้าสร้างโอกาสให้ประชาชนคนไทยทุกคนเข้าถึงบริการทางการเงินอย่างทั่วถึง เพื่อลดความเหลื่อมล้ำ สร้างความเข้มแข็งของเศรษฐกิจทุกระดับ พัฒนาขีดความสามารถในการแข่งขันของประเทศ ผ่านทุกแพลตฟอร์มของธนาคาร ทั้งแอปพลิเคชัน “เป๋าตัง” ซึ่งเป็นThailand Open Digital Platform มีผู้ใช้งานกว่า 34 ล้านคน “Krungthai Next” มีผู้ใช้งานกว่า 14 ล้านคน แอปพลิเคชัน “ถุงเงิน” มีผู้ใช้งานกว่า 1.5 ล้านร้านค้า และ “Krungthai Connext” มีผู้ใช้งานกว่า 16 ล้านคน สะท้อนถึงความเป็นผู้นำดิจิทัลแพลตฟอร์มด้านการเงินของประเทศ
ทั้งนี้ ธนาคารกรุงไทย ได้นำแนวคิดการสื่อสารใหม่ไปเปิดตัวในงาน Money Expo 2022 ที่จัดขึ้นระหว่างวันที่ 12-15 พฤษภาคม 2565 โดยนำเส้นสายจากธรรมชาติสร้างความพลิ้วไหวเสมือนนกที่ “สยายปีกบิน” ตามแนวคิด “ติดปีกไทย สู่ความยั่งยืน : Empower Better Life for All Thais” ถ่ายทอดผ่านโครงสร้างสถาปัตยกรรมรูปทรงเรขาคณิตแบบสมมาตร ที่ถอดความหมายจากสมการ อันหมายถึง “ความเท่าเทียม” โครงสร้างหลักประกอบด้วยชิ้นส่วนทรงเรขาคณิตแบบสมมาตรหลากหลายทรง ยึดโยงจนกลายเป็นหลังคารูปตัว X เปรียบเสมือนปีกนกขนาดใหญ่ที่โอบอุ้มชีวิตคนไทย ภายใต้สมการ X2G2X ที่มีจุดเริ่มต้นจาก ภาครัฐ เป็นเสมือนเสาหลักที่ธนาคารจะนำสมการตัวอื่นมาเชื่อมต่อผสานเข้ากับเส้นสายและโครงสร้างที่มีความสมดุลในทุกมิติ เชื่อมโยงและต่อยอดธุรกิจสร้างแรงเคลื่อนไหวพุ่งทะยานสู่อนาคตที่ดีขึ้นอย่างไม่รู้จบ สอดคล้องกับพันธกิจหลักของธนาคารกรุงไทย ในการขับเคลื่อนสังคมด้วยนวัตกรรมทางการเงิน เพื่อลดความเหลื่อมล้ำ ให้สังคมเดินหน้าไปพร้อมกัน โดยไม่ทิ้งใครไว้ข้างหลัง
วันพุธที่ 9 กุมภาพันธ์ 2565
รัฐมนตรีเกษตรฯ นำผู้บริหาร กรมประมง และสมาคมที่เกี่ยวข้อง ร่วมหารือแนวทางการพัฒนาอุตสาหกรรมการเพาะเลี้ยงสัตว์น้ำไทยและอุตสาหกรรมต่อเนื่องของไทย
รัฐมนตรีเกษตรฯ นำผู้บริหาร กรมประมง และสมาคมที่เกี่ยวข้อง ร่วมหารือแนวทางการพัฒนาอุตสาหกรรมการเพาะเลี้ยงสัตว์น้ำไทยและอุตสาหกรรมต่อเนื่องของไทย พร้อมนำข้อเสนอแนะกลับไปพัฒนาให้ดียิ่งขึ้น มั่นใจว่าจะทำสำเร็จอย่างแน่นอน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ หารือแนวทางการพัฒนาอุตสาหกรรมการเพาะเลี้ยงสัตว์น้ำไทยและอุตสาหกรรมต่อเนื่องของไทย โดยมี นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ นายสมชวน รัตนมังคลานนท์รักษาราชการอธิบดีกรมประมง นายเฉลิมชัย สุวรรณรักษ์รองอธิบดีกรมประมง และผู้บริหารกระทรวงเกษตรและสหกรณ์ เข้าร่วม ณ ห้องประชุมกระทรวงเกษตรและสหกรณ์
ทั้งนี้ ที่ประชุมได้มีการหารือถึงการพัฒนาอุตสาหกรรมการเพาะเลี้ยงกุ้งไทย โดยรัฐมนตรีว่าการกระทรวงเกษตรและสหกรณ์ได้รับฟังข้อเสนอและได้มอบนโยบายแก่กรมประมงในการฟื้นฟูอุตสาหกรรมกุ้งทั้งระบบ ทั้งในเรื่องของต้นทุน ราคา และโรคระบาด เป็นต้น โดยมอบกรมประมงดำเนินโครงการ Shrimp Sandbox เป็นโครงการนำร่องเพื่อฟื้นฟูระบบการเลี้ยงกุ้งทะเลให้มีความยั่งยืน เป็นการเพิ่มขีดความสามารถในการแข่งขันให้กับผู้เลี้ยงกุ้งทะเล รวมทั้งพัฒนาเทคโนโลยีและนวัตกรรม ระบบการตรวจสอบโรค สารตกค้าง และยกระดับมาตรฐานฟาร์ม เพื่อให้บรรลุเป้าหมายที่วางไว้ อย่างไรก็ตาม กระทรวงเกษตรฯ พร้อมรับข้อเสนอดังกล่าวไว้ เพื่อหารือกับหน่วยงานที่เกี่ยวข้องต่อไป
นอกจากนี้ รัฐมนตรีว่าการกระทรวงเกษตรและสหกรณ์ ยังได้รับฟังแนวทางการพัฒนาอุตสาหกรรมการเพาะเลี้ยงปลา โดยยืนยันว่าไม่ได้นิ่งนอนใจ และพร้อมแก้ไขปัญหาให้กับทุกภาคส่วน ทั้งนี้ ได้มอบหมายกรมประมงติดตามอย่างใกล้ชิดและประสานไปยังหน่วยงานที่เกี่ยวข้อง เพื่อหาแนวทางร่วมกันต่อไป
วันอาทิตย์ที่ 29 สิงหาคม 2564
โฆษกรัฐบาลชี้ สถานการณ์โควิด-19 เห็นสัญญาณดีขึ้น เผยนายกฯ จัดหาวัคซีน 140 ล้านโดสภายในปี 64 ขอบคุณคนไทยที่ให้ความร่วมมืออย่างดี แนะยังต้องป้องกันตัวเองสูงสุด เพื่อลดโอกาสติดเชื้อ
โฆษกรัฐบาลชี้ สถานการณ์โควิด-19 เห็นสัญญาณดีขึ้น เผยนายกฯ จัดหาวัคซีน 140 ล้านโดสภายในปี 64 ขอบคุณคนไทยที่ให้ความร่วมมืออย่างดี แนะยังต้องป้องกันตัวเองสูงสุด เพื่อลดโอกาสติดเชื้อเพิ่ม
วันที่ 29 ส.ค.64 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า สถานการณ์ยอดผู้ติดเชื้อโควิด-19 ของไทยมีสัญญาณดีขึ้น ยอดผู้ป่วยที่รักษาหายสามารถกลับบ้านได้ ตัวเลขอยู่ที่สองหมื่นกว่ารายติดต่อกันเป็นเวลา 20 กว่าวันแล้ว และจำนวนผู้หายป่วยกลับบ้านนั้นมากกว่าจำนวนผู้ติดเชื้อรายใหม่ติดต่อกัน 10 กว่าวันแล้วด้วย ถือเป็นข่าวดี ขณะเดียวกันจำนวนยอดผู้ติดเชื้อรายใหม่ก็มีแนวโน้มค่อย ๆ ลดลงต่อเนื่อง แม้ว่าตัวเลขจะยังสูงอยู่ เนื่องจากไวรัสสายพันธุ์ใหม่แพร่กระจายอย่างรวดเร็ว แต่แนวโน้มในระยะยาวน่าจะค่อย ๆ ลดลง ทั้งนี้ ศบค. ได้เห็นชอบกับแผนการที่เรียกว่าการควบคุมโรคแนวใหม่ที่สมดุลกับการดำเนินชีวิตที่ปลอดภัยจากโควิด -19 หรือ “Smart Control and Living with COVID-19” ด้วยการยกระดับป้องกันตัวเองอย่างสูงสุด การฉีดวัคซีนให้เป็นภูมิคุ้มกันหมู่ การเข้าถึงชุดตรวจ ATK การจัดสภาพแวดล้อมของกิจการให้ปราศจากโควิด (COVID-Free Setting) เป็นต้น
นายธนกร กล่าวอีกว่าตามแผนการจัดหาวัคซีนนั้น ภายในสิ้นปีนี้จะมีวัคซีนจำนวน 140 ล้านโดส นอกจากนี้ รัฐบาลยังได้เจรจาสั่งซื้อวัคซีนจากแหล่งต่าง ๆ เพิ่มเติมต่อเนื่อง เพื่อสร้างความมั่นใจว่าคนไทยจะได้รับวัคซีนอย่างทั่วถึง ทั้งนี้ พล.อ.ประยุทธ์ จันทร์โอชา นายกฯ และรมว.กลาโหม ได้มอบหมายให้กระทรวงสาธารณสุขเร่งจัดหาวัคซีนโควิดสำหรับเด็กอายุ 12-18 ปี เพื่อสร้างภูมิให้พร้อมในการเปิดเรียนด้วย ซึ่งตอนนี้ ศบค. ได้นำมาตรการ Sandbox Safety Zone in School เป็นการทดลองเปิดเฉพาะโรงเรียนประจำก่อนบางแห่ง อย่างไรก็ตาม ปัจจุบันมีการฉีดวัคซีนให้กับครูแล้วกว่า 573,656 คน และยังคงมีนักเรียนในระบบอีกประมาณ 4 ล้านคนจากการประเมินของกระทรวงสาธารณสุข คาดว่าภายในสิ้นปีนี้ ไทยจะได้รับวัคซีนรวมทุกประเภท 140 ล้านโดส โดยจะเร่งเดินหน้าฉีดวัคซีนให้กับประชาชนทุกคนตามเป้า 50 ล้านคน ครอบคลุม 70 เปอร์เซ็นต์ของประชากร ทั้งบุคลากรทางการศึกษา กลุ่มเสี่ยง และกลุ่มเป้าหมาย รวมทั้งชาวต่างประเทศที่อยู่ในประเทศไทยให้เร็วที่สุด สอดคล้องกับจำนวนวัคซีนที่ไทยมีอยู่
“ต้องขอบคุณคนไทยทุกคนที่ปฏิบัติตามมาตรการป้องกันอย่างเข้มงวด ทั้งสวมหน้ากากอนามัย รักษาระยะห่าง ล้างมือ ซึ่งเป็นสิ่งที่ดีแล้ว แต่ต้องตระหนักว่าเชื้อโควิด-19 มีการเปลี่ยนแปลงสายพันธ์ุ ระบาดกว้างขวาง แพร่กระจายเชื้ออย่างรวดเร็ว ไม่ใช่เพียงแต่ประเทศไทย แต่เป็นวิกฤตทั่วโลก บางคนติดแล้วไม่แสดงอาการ ทำให้ไปติดครอบครัวได้ง่าย จึงขอให้คิดเสมอว่า เราอาจจะติดเชื้อแบบไม่รู้ตัว และอาจจะเป็นผู้แพร่เชื้อได้ ดังนั้น ขอให้ทุกคนยกระดับการป้องตนเองแบบครอบจักรวาล (Universal Prevention) ต้องระมัดระวังสูงสุด ออกจากบ้านเมื่อจำเป็นเท่านั้น สวมหน้ากากอนามัย รักษาระยะห่าง ล้างมือบ่อย ๆ แยกของใช้ส่วนตัว ทานอาหารปรุงสุก หากพบว่าตนเองมีความเสี่ยงต้องรีบตรวจด้วย ATK ขอให้ทุกคนอดทน เพื่อช่วยกันลดโอกาสการติดเชื้อเพิ่ม นำไปสู่การฟื้นฟูประเทศต่อไป” นายธนกร กล่าว
วันพฤหัสบดีที่ 30 กันยายน 2564
นายกฯ ห่วงผู้ประสบภัยน้ำท่วม สั่งกองทัพ ระดมกำลังพล – เครื่องมือช่าง เร่งช่วยเหลือ
....
พลโท คงชีพ ตันตระวาณิชย์ โฆษกกระทรวงกลาโหม เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงสถานการณ์อุทกภัยที่ส่งผลกระทบกับประชาชนต่อเนื่องเป็นวงกว้าง จึงได้ย้ำสั่งการให้ทุกเหล่าทัพ ติดตามสถานการณ์สภาพอากาศ พร้อมทั้งระดมเครื่องมือช่างและกระจายกำลังลงไปสนับสนุนช่วยเหลือบรรเทาความเดือดร้อนของประชาชนที่ได้รับผลกระทบในพื้นที่ 27 จังหวัด ให้ครอบคลุมและทั่วถึง
.
ตั้งแต่ 23 ก.ย. 64 จนถึงปัจจุบัน ทุกเหล่าทัพได้จัดกำลังพล เครื่องมือช่างและยุทโธปกรณ์ กระจายลงพื้นที่ ช่วยเหลือประชาชน ตั้งแต่ขนย้ายสิ่งของขึ้นที่สูง เคลื่อนย้ายเด็ก คนชราและผู้ป่วยไปยังพื้นที่ปลอดภัย จัดชุดแพทย์เคลื่อนที่ แจกจ่ายถุงยังชีพ ขุดลอกคูคลองเปิดเส้นทางระบายน้ำ การจัดรถอำนวยความสะดวกในการสัญจร และรถครัวสนามประกอบอาหารแจกจ่ายผู้ประสบภัย เป็นต้น
.
กรณีที่ยังมีประชาชนที่ได้รับความเดือดร้อนและต้องการความช่วยเหลือเร่งด่วน สามารถติดต่อขอรับความช่วยเหลือได้ในทุกหน่วยทหารในพื้นที่
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 8 กุมภาพันธ์ 2565
Japanese private sector expresses appreciation on successful implementation of Factory Sandbox scheme
Japanese private sector expresses appreciation on successful implementation of Factory Sandbox scheme
February 8, 2022, at 0830hrs, at the Purple Room, Thai Khu Fah Building, Government House, Minister of Labor Suchart Chomklin led Mr.Tetsu Shiozaki, President of NMB – Minebea Thai Ltd., and the delegation to meet with Prime Minister and Defense Minister Gen. Prayut Chan-o-cha. Government Spokesperson Thanakorn Wangboonkongchana disclosed gist of the meeting as follows:
Minister of Labor reported to the Prime Minister that president and executives of NMB – Minebea Thai Ltd. would like to expressed appreciation on the Government’s policies which have supported the company’s continuous operation in Thailand.
The Prime Minister was pleased to meet with the company’s president and executives, and stated that the Thai Government has placed importance on industrial sector which is crucial to the development of Thai economic sector. During the COVID-19 situation, the “Factory Sandbox” scheme has been implemented to ensure that the industrial sector continue to operate and run their business for the country’s economic recovery. The Government also aims to promote Low carbon society through achieving Carbon Neutrality by 2050 and Net Zero Greenhouse Gas Emission by 2065.
President of NMB – Minebea Thai Ltd. expressed appreciation toward the Thai Government for implementing policies to facilitate foreign private sector’s business operation. Under the Factory Sandbox scheme, not only that all employees have been vaccinated, the company could also operate at full capacity, and constantly export key industrial parts, including medical equipment, from Thailand to various countries around the world.
The company is confident in the Thai Government’s policy and Thailand’s investment potential, with its stable industrial sector, and strong and resilient supply chain. Among the countries the company has invested in, Thailand is the only country where the company does not have to lay off the employees during the COVID-19 situation. MinebeaMitsumi, Inc. has also chosen Thailand as investment base for its new project, worth over 3 billion Baht. The new factory will focus on green manufacturing and aims toward Carbon Neutrality to be in line with Thailand’s BCG economic model and Japan’s Green Growth Strategy. The company is also interested in increasing cooperation with the Thai Government, especially in human resource development.
วันอังคารที่ 10 พฤษภาคม 2565
กรมทางหลวง เร่งขยาย ทล.4009 สายสุราษฎร์ธานี - อ.อ่าวลึก ตอน บ.ซอยสิบ - อ.บ้านนาสาร เป็น 4 ช่องจราจร
เพิ่มประสิทธิภาพความปลอดภัย หนุนเศรษฐกิจ - ท่องเที่ยวไทย คืบหน้ากว่า 50%  คาดแล้วเสร็จเดือนพฤษภาคม 2566
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม ได้มอบนโยบายให้กรมทางหลวง (ทล.) ขับเคลื่อนพัฒนาโครงข่ายทางหลวงและมาตรฐานความปลอดภัยในเส้นทางพร้อมได้ติดตามและเร่งรัดให้ดำเนินโครงการที่อยู่ระหว่างการก่อสร้างให้แล้วเสร็จทันตามกำหนด รวมทั้งให้เร่งดำเนินโครงการก่อสร้างขยายทางหลวงหมายเลข 4009 สาย สุราษฎร์ธานี - อำเภออ่าวลึก ตอน บ้านซอยสิบ - อำเภอบ้านนาสาร ให้มีขนาด 4 ช่องจราจรในพื้นที่จังหวัดสุราษฎร์ธานี เพื่อยกระดับโครงข่ายคมนาคม รองรับปริมาณการจราจรให้ผู้ใช้เส้นทางเดินทางด้วยความสะดวกรวดเร็วปลอดภัย ช่วยเสริมศักยภาพกระจายความเจริญด้านเศรษฐกิจและการท่องเที่ยวในพื้นที่ภาคใต้สู่การพัฒนาเศรษฐกิจอย่างยั่งยืนตามนโยบายของรัฐบาล
ทล. โดยสำนักก่อสร้างทางที่ 1 ขานรับนโยบายดังกล่าวเร่งดำเนินโครงการก่อสร้างทางหลวงหมายเลข 4009 สาย สุราษฎร์ธานี - อำเภออ่าวลึก ระหว่าง กม. ที่ 18+000 - 41+000 ระยะทางรวม 23 กิโลเมตร โดยจุดเริ่มต้นโครงการอยู่ในพื้นที่ โรงเรียนบ้านซอยสิบ ตำบลขุนทะเล อำเภอเมืองสุราษฎร์ธานี สิ้นสุดที่ อำเภอนาสาร จังหวัดสุราษฎร์ธานี โดยขยายจากช่องจราจรเป็นมาตรฐานทางชั้นพิเศษขนาด 4 ช่องจราจร (ไปกลับข้างละ 2 ช่องจราจร) ผิวทางเป็นแอสฟัลต์คอนกรีต ช่องจราจรกว้างช่องละ 3.50 เมตร ไหล่ทางชนิดเดียวกับผิวทางด้านนอกกว้าง 2.50 เมตร ด้านในกว้าง 0.70 เมตร และก่อสร้างบริเวณทางแยกผิวทางเป็น Concrete Pavement หนา 25 เซนติเมตร ผิวจราจรกว้างช่องละ 3.50 เมตร มีเกาะกลางแบบยก (Raised Median) และแบ่งช่องจราจรด้วยแบริเออร์คอนกรีตแบบฐานแผ่สองด้าน (Barrier Type II) รวมงานก่อสร้างสะพานคอนกรีตข้ามคลอง 6 แห่ง และก่อสร้างศาลาทางหลวงในบริเวณสองข้างทางเพื่ออำนวยความสะดวกให้กับประชาชนจำนวน 21 แห่ง พร้อมติดตั้งไฟฟ้าแสงสว่างตลอดสายรวมทั้งอุปกรณ์อำนวยความปลอดภัยต่าง ๆ ตามมาตรฐานกรมทางหลวง งบประมาณโครงการ 1,113.164 ล้านบาท ปัจจุบันการก่อสร้างคืบหน้ากว่า 50 % คาดว่าก่อสร้างแล้วเสร็จประมาณเดือน พฤษภาคม ปี 2566
ทั้งนี้ ทางหลวงแผ่นดินหมายเลข 4009 สายสุราษฎร์ธานี - บรรจบทางหลวงหมายเลข 4 (อ่าวลึก) มีจุดเริ่มต้นจากสี่แยกแสงเพชร อำเภอเมือง จังหวัดสุราษฎร์ธานี ตัดขึ้นไปทางใต้ผ่านอำเภอบ้านนาสาร อำเภอเวียงสระ อำเภอพระแสง จังหวัดสุราษฎร์ธานี อำเภอปลายพระยา และอำเภออ่าวลึก จังหวัดกระบี่สิ้นสุดที่ทางหลวงแผ่นดินหมายเลข 4 มีความยาวประมาณ 145 กิโลเมตร โดยเส้นทางอยู่ในพื้นที่จังหวัดสุราษฎร์ธานีประมาณ 114 กิโลเมตร อยู่ในจังหวัดกระบี่ประมาณ 31 กิโลเมตร ซึ่งเป็นเส้นทางที่เชื่อมไปสู่จังหวัด พังงา ภูเก็ต และผ่านแหล่งท่องเที่ยวสำคัญ ๆ เช่น ถ้ำขมิ้น อำเภอบ้านนาสาร จังหวัดสุราษฎร์ธานี อุทยานแห่งชาติธารโบกขรณี อำเภออ่าวลึก จังหวัดกระบี่ ฯลฯ
โครงการดังกล่าวหากก่อสร้างแล้วเสร็จจะเติมเต็มโครงข่ายระบบคมนาคมให้สมบูรณ์ เพิ่มขีดความสามารถในการรองรับปริมาณการจราจรที่เพิ่มสูงขึ้น ยกระดับความปลอดภัยทางถนน ช่วยอำนวยความสะดวกปลอดภัยให้กับประชาชนในการเดินทาง เนื่องจากโครงการนี้เป็นส่วนหนึ่งของทางหลวงสายหลักที่สำคัญในการขนส่งสินค้าและการท่องเที่ยวในพื้นที่ภาคใต้ ตลอดจนสอดคล้องกับนโยบายของรัฐบาลที่ต้องการพัฒนาโครงข่ายทางหลวงสายหลักเพื่อช่วยกระจายความเจริญทางด้านเศรษฐกิจในระดับท้องถิ่นและระดับประเทศให้เกิดการพัฒนาอย่างยั่งยืน
วันอังคารที่ 22 มิถุนายน 2564
พม. เปิดตัว โครงการดนตรี ความรัก และครอบครัว My Music My Love & My Family พร้อมดึงอาจารย์ เทวัญ สอนเด็กเล่นแซกโซโฟน สานสัมพันธ์ครอบครัวในสถานการณ์โควิด-19
พม. เปิดตัว โครงการดนตรี ความรัก และครอบครัว My Music My Love & My Family พร้อมดึงอาจารย์ เทวัญ สอนเด็กเล่นแซกโซโฟน สานสัมพันธ์ครอบครัวในสถานการณ์โควิด-19
เมื่อวันที่ 19 มิ.ย. 64เวลา 13.30 น. ณ มูลนิธิบ้านพระพร ชุมชนบึงพระราม 9 ถนนริมคลองลาดพร้าว เขตห้วยขวาง กรุงเทพฯนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีเปิด โครงการดนตรี ความรัก และครอบครัว (My music My Love & My Family)โดยมี นางจินตนา จันทร์บำรุง อธิบดีกรมกิจการสตรีและสถาบันครอบครัว (สค.) กล่าวรายงานเกี่ยวกับโครงการที่มีวัตถุประสงค์เพื่อส่งเสริมความเข้มแข็งของสถาบันครอบครัวด้วยความรัก ความอบอุ่น ที่สมาชิกได้ใช้เวลาว่างอย่างมีคุณภาพและทำกิจกรรมที่มีประโยชน์ร่วมกัน ด้วยการจัดกิจกรรมสอนดนตรีสากล แซกโซโฟน ให้กลุ่มเป้าหมายที่เป็นเด็ก เยาวชน และครูผู้สอนดนตรีในมูลนิธิบ้านพระพร ได้สามารถต่อยอดทักษะ ความรู้จากพื้นฐานการเป่าขลุ่ยไปสู่การเป่าแซกโซโฟโดยมีนักเป่าแซกโซโฟนระดับตำนาน อาจารย์เมธวัชร์ (เทวัญ) ทรัพย์แสนยากร ให้เกียรติมาร่วมแบ่งปันและถ่ายทอดทักษะ ความรู้ เทคนิคพิเศษ และประสบการณ์ต่างๆ นอกจากนี้ ตนได้มอบแซกโซโฟนของนายชวน หลีกภัย ประธานรัฐสภาและอดีตนายกรัฐมนตรี เป็นอุปกรณ์การเรียนการสอน และมอบเงินสนับสนุน200,000 บาท จากภาคเอกชน สำหรับการซื้อแซกโซโฟนเพิ่มอีก 8 ตัว พร้อมทั้งมอบเสื้อโครงการฯ และเลี้ยงอาหารกลางวัน อีกทั้งมีการมอบชุดของขวัญสำหรับเด็ก จำนวน 100 ชุด จากกรมกิจการเด็กและเยาวชน ทั้งนี้ มีครูรัก-ศรัทธาศรัทธาทิพย์ นักแสดง ผู้กำกับละครชื่อดัง และคณะผู้บริหารกระทรวง พม. เข้าร่วมงาน
นายจุติกล่าวว่า ดนตรีสามารถเป็นแรงบันดาลใจให้กับทุกคน และให้ความรักอย่างไม่มีพรหมแดน ซึ่งการอยู่ร่วมกันผ่านการสื่อสารทางดนตรีเป็นสิ่งที่ดีที่สุด กระทรวง พม. จะสร้างคนให้มีจิตใจอ่อนโยน แต่ไม่อ่อนแอ เป็นคนที่มีจิตใจสร้างสรรค์ทั้งดนตรีและศิลปะ โดยเราจะเป็นผู้ให้ วันนี้ ได้ให้คำมั่นสัญญาใจว่าจะทำโครงการนี้ให้สำเร็จ ทุกคนจะมาช่วยกันสร้างฝันและสร้างคน ซึ่งกระทรวง พม. มูลนิธิบ้านพระพร และภาคเอกชน จะทำงานร่วมมือกัน ถือว่าเป็นสิ่งที่ดีมากของสังคมไทยในการเป็นผู้ให้ เราจะสร้างโอกาสเพื่อเติมเต็มให้กับคนที่ขาดโอกาส ซึ่งดนตรีจะเป็นเพื่อน เป็นความรัก เป็นความหวังให้กับทุกคน และขอขอบคุณทุกคนที่เข้ามาช่วยสนับสนุนให้โครงการนี้เกิดขึ้นมาได้
นายจุติกล่าวเพิ่มเติมว่า วันนี้ เราได้รับเกียรติจาก อาจารย์เมธวัชร์ (เทวัญ) ทรัพย์แสนยากร เป่าแซกโซโฟน ร่วมกับเด็กๆ ที่เล่นเครื่องดนตรี ทั้งขลุ่ย ฟรุ๊ต แซกโซโฟน และไวโอลินพร้อมร้องเพลงพระราชนิพนธ์ ยามเย็น สร้างความซาบซึ้งและประทับใจเป็นอย่างมาก โดยโครงการนี้ มีการอบรมให้ความรู้และทักษะเกี่ยวกับการเป่าแซกโซโฟน ทุกวันเสาร์ เวลา 13.00
วันพฤหัสบดีที่ 10 กุมภาพันธ์ 2565
ดีอีเอส หนุน “การใช้ Digital Health Pass บนหมอพร้อม เพื่อการเดินทางในกลุ่มประเทศ EU”
ดีอีเอส หนุน “การใช้ Digital Health Pass บนหมอพร้อม เพื่อการเดินทางในกลุ่มประเทศ EU”
เมื่อวันที่10กุมภาพันธ์2565นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)ร่วมงานแถลงข่าวเรื่อง“การใช้Digital Health Passบนหมอพร้อมเพื่อการเดินทางในกลุ่มประเทศEU”โดยมีนายอนุทินชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข(สธ.)เป็นประธานฯพร้อมด้วยดร.สาธิตปิตุเตชะรัฐมนตรีช่วยฯสธ.นายธานีทองภักดีปลัดกระทรวงต่างประเทศร่วมแถลงข่าวณห้องประชุมชัยนาทนเรนทรชั้น2อาคาร1สำนักงานปลัดกระทรวงสาธารณสุข
ในการนี้ปลัดกระทรวงดิจิทัลฯ กล่าวย้ำว่ากระทรวงฯได้ร่วมพัฒนาระบบหลังบ้านกับกระทรวงสาธารณสุขสำหรับเอกสารที่เกี่ยวกับโควิด19ตามมาตรฐานสหภาพยุโรปซึ่งเป็นระบบที่ใหญ่ที่สุดในปัจจุบันนับเป็นโอกาสสำคัญของประเทศไทยในการนำเทคโนโลยีทางดิจิทัลมาพัฒนาระบบเอกสารรองรับเป็นการขับเคลื่อนDigital Transformationในช่วงการระบาดของโรคโควิด19ที่ช่วยพัฒนามาตรฐานของข้อมูลและยกระดับระบบข้อมูลของประเทศไทยให้สอดคล้องกับมาตรฐานสากลซึ่งจะเป็นประโยชนต่อการดำเนินธุรกรรมทางอิเล็กทรอนิกส์ของประเทศไทยในอนาคต
สำหรับระบบเอกสารรับรองเกี่ยวกับโควิด19ที่พัฒนาขึ้นดำเนินการภายใต้มาตรฐานความปลอดภัยของข้อมูลส่วนบุคคลและความปลอดภัยทางไซเบอร์มีการตรวจสอบความถูกต้องของข้อมูลจากหน่วยบริการสุขภาพที่ประชาชนเข้ารับบริการมีการลงลายมือชื่ออิเล็กทรอนิกส์กำกับในเอกสารรับรองทุกฉบับโดยใช้เทคโนโลยีโครงสร้างพื้นฐานกุญแจสาธารณะ(Public Key InfrastructureหรือPKI)เพื่อเข้ารหัสลับในการลงลายมือชื่อสามารถตรวจสอบการเปลี่ยนแปลงและป้องกันการปลอมแปลงได้มีการจัดเก็บหลักฐานการออกเอกสารรับรองด้วยเทคโนโลยีBlockchainเพื่อความปลอดภัยและความน่าเชื่อถือซึ่งกระบวนการทั้งหมดอยู่ภายใต้การกำกับดูแลของสำนักงานพัฒนาธุรกรรมอิเล็กทรอนิกส์(สพธอ.)หรือETDA
*************
วันอังคารที่ 29 มิถุนายน 2564
เลขานุการ รมว.สธ.ติดตามการฉีดวัคซีนบุคลากรทางการศึกษาวันแรกของจ.สระบุรี
เลขานุการรัฐมนตรีว่าการกระทรวงสาธารณสุข เยี่ยมจุดฉีดวัคซีนโควิด19 บุคลากรทางการศึกษาวันแรกที่ อ.หนองแค สระบุรี พร้อมติดตามมาตรการควบคุมป้องกันโรคในโรงงานผลิตชิ้นส่วนอุปกรณ์คอมพิวเตอร์ในนิคมอุตสาหกรรมดับบลิวเอชเอสระบุรี หลังพบผู้ติดเชื้อเป็นกลุ่มก้อน
วันนี้ (29 มิถุนายน 2564) ที่ อ.หนองแค จ.สระบุรี นายวัชรพงศ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุข พร้อมด้วยนายแพทย์พูลลาภ ฉันทวิจิตรวงศ์ ผู้ตรวจราชการเขตสุขภาพที่ 4 ตรวจเยี่ยมจุดฉีดวัคซีนโควิด19 ที่หอประชุมที่ว่าการอำเภอหนองแค โดยในวันนี้โรงพยาบาลหนองแคได้นัดหมายกลุ่มผู้ลงทะเบียนจากระบบหมอพร้อม และกลุ่มบุคลากรทางการศึกษาในอำเภอหนองแคเข้ารับการการฉีดวัคซีนจำนวนกว่า 500 คนหลังจากนั้นเดินทางไปติดตามการดำเนินงานควบคุมป้องกันโรคโควิด19ในนิคมอุตสาหกรรมดับบลิวเอชเอ สระบุรี
นายวัชรพงศ์ กล่าวว่าได้รับมอบหมายจากรองนายกรัฐมนตรีและรัฐมนตรีว่าการกระทรวงสาธารณสุขให้มาติดตามการฉีดวัคซีนในพื้นที่ จ.สระบุรี โดยวันนี้เป็นวันแรกที่ จ.สระบุรีเริ่มฉีดวัคซีนให้บุคลากรทางการศึกษา จำนวน 700 คน ที่องค์การบริหารส่วนจังหวัดและหอประชุมที่ว่าการอำเภอหนองแค เพื่อเตรียมความพร้อมก่อนเปิดภาคเรียนที่จะมีขึ้นเร็ว ๆ นี้ รอการประกาศของคณะกรรมการโรคติดต่อจังหวัด ทั้งนี้ จ.สระบุรี มีกลุ่มเป้าหมายที่ต้องได้รับวัคซีน 603,794 คน ได้รับการฉีดวัคซีนเข็มที่ 1 และเข็มที่ 2 แล้ว 50,656 คน เฉพาะบุคลากรทางการศึกษา จำนวน 6,600 คน ต้องขอบคุณผู้อำนวยการโรงพยาบาล นายอำเภอและผู้เกี่ยวข้อง ที่ได้บริหารจัดการการฉีดวัคซีนได้ตามเป้าหมายตามนโยบายของ ศบค. โดยในเดือนนี้ได้เร่งรัดฉีดในกลุ่มผู้สูงอายุ กลุ่ม 7 โรคเรื้อรังที่ลงทะเบียนไว้ รวมทั้งกลุ่มอื่น ๆ ตามความจำเป็น เช่น กลุ่มครู และขอให้ประชาชนมั่นใจในวัคซีนที่รัฐบาลนำมาให้บริการ
นายวัชรพงศ์ กล่าวต่อว่า ส่วนกรณีมีแรงงานจากโรงงานในนิคมอุตสาหกรรมดับบลิวเอชเอส พบผู้ติดเชื้อเป็นกลุ่มก้อนในโรงงานผลิตชิ้นส่วนอุปกรณ์คอมพิวเตอร์ ได้เข้าไปตรวจเยี่ยมเพื่อรับฟังแนวทางการควบคุมป้องกันโรคตามมาตรการของกระทรวงสาธารณสุข โดยแรงงานแห่งนี้ มีพนักงาน 2,914 คน ส่วนใหญ่เป็นแรงงานต่างชาติจำนวน 1,481 คน พบผู้ติดเชื้อสะสม ตั้งแต่ 25-27 มิถุนายน จำนวน 126 คน สำนักงานสาธารณสุขจังหวัดได้เข้าไปดำเนินการสอบสวนโรคและติดตามผู้สัมผัส ให้ปิดโรงงานเพื่อปรับปรุงสิ่งแวดล้อมและทำความสะอาดตั้งแต่วันที่ 26 มิถุนายน พร้อมกักกันโรคผู้สัมผัสใกล้ชิดผู้ป่วยยืนยัน โดยโรงงานได้จัดหอพักเป็นสถานที่กักกันตัวตามมาตรการBubble&seal ในแรงงานต่างชาติทั้งหมด ส่วนแรงงานคนไทยมีบางส่วนสมัครใจเข้ามาตรการ Bubble&seal มีบางส่วนเข้าระบบกักตัวตามภูมิลำเนา ส่วนผู้ติดเชื้อทั้งหมดนำเข้ากระบวนการรักษาตามระบบเป็นที่เรียบร้อยแล้ว
“หลังได้รับการร้องเรียนจากพนักงานในโรงงานที่พบผู้ติดเชื้อจำนวนมากแต่ยังไม่ปิดคนงานหลายคนมีความกังวลใจมาก จึงได้นำทีมเข้ามารับฟังและวางแผนควบคุมป้องกันโรคร่วมกันเพื่อให้เกิดความปลอดภัยต่อพนักงานและให้กิจการเดินหน้าไปได้ โดยเสนอให้โรงงานปิดต่อเนื่องอีกประมาณ 3 วัน เพื่อทำความสะอาด จัดระบบควบคุมป้องกันโรค และเสนอแผนการขอเปิดโรงงานต่อคณะกรรมการควบคุมโรคจังหวัด อย่างไรก็ตาม การสั่งปิดโรงงานอยู่ในอำนาจของคณะกรรมการโรคติดต่อจังหวัด หากพบว่าไม่สามารถปฎิบัติตามมาตรการกระทรวงสาธารณสุขทำให้เสี่ยงต่อการแพร่ระบาดเป็นวงกว้าง” นายวัชรพงศ์ กล่าว
สำหรับสถานการณ์ของจังหวัดสระบุรี ข้อมูล ณ วันที่ 28 มิถุนายน 2564 พบผู้ติดเชื้อโควิด 19 สะสม ตั้งแต่ 1 เมษายน 2564 จำนวน 1,644 ราย เสียชีวิต 17 ราย
********************************** 29 มิถุนายน 2564
วันศุกร์ที่ 30 กรกฎาคม 2564
แอร์พอร์ต เรล ลิงก์ ร่วมฝึกซ้อมการจัดการเหตุการณ์เพื่อเตรียมความพร้อมในการเปิดจุดเชื่อมต่อระหว่างสถานีรถไฟฟ้ามหานครบางซื่อ-สถานีกลางบางซื่อ
กับ การรถไฟแห่งประเทศไทย , การรถไฟฟ้าขนส่งมวลชนแห่งประเทศไทย และบริษัท ทางด่วนและรถไฟฟ้ากรุงเทพ จำกัด (มหาชน)
รถไฟฟ้าแอร์พอร์ต เรล ลิงก์ เข้าร่วมฝึกซ้อมการจัดการเหตุการณ์เพื่อเตรียมความพร้อมในการเปิดจุดเชื่อมต่อระหว่างสถานีรถไฟฟ้ามหานครบางซื่อ-สถานีกลางบางซื่อ กับ การรถไฟแห่งประเทศไทย , การรถไฟฟ้าขนส่งมวลชนแห่งประเทศไทย และบริษัท ทางด่วนและรถไฟฟ้ากรุงเทพ จำกัด (มหาชน)
นายสุเทพ พันธุ์เพ็ง กรรมการผู้อำนวยการใหญ่บริษัท รถไฟฟ้า ร.ฟ.ท. จำกัด เปิดเผยว่าตามที่กระทรวงคมนาคมมีแผนเปิดใช้งานจุดเชื่อมต่อระหว่างสถานีรถไฟฟ้ามหานครบางซื่อ-สถานีกลางบางซื่อ ในวันที่ 2 สิงหาคม 2564 ดังนั้นบริษัทและหน่วยงานที่เกี่ยวข้อง ได้แก่ การรถไฟแห่งประเทศไทย , การรถไฟฟ้าขนส่งมวลชนแห่งประเทศไทย และบริษัท ทางด่วนและรถไฟฟ้ากรุงเทพ จำกัด (มหาชน) จึงได้ดำเนินการประชุมร่วมกันเพื่อเตรียมความพร้อมในการเปิดใช้งานจุดเชื่อมต่อระหว่างสถานีรถไฟฟ้ามหานครบางซื่อ-สถานีกลางบางซื่อ โดยกำหนดให้มีการฝึกซ้อมการจัดการเหตุการณ์ร่วมกันในวันที่ 30 กรกฎาคม 2564
โดยวันนี้ ( 30 กรกฎาคม 2564 ) บริษัทได้ส่งเจ้าหน้าที่เข้าร่วมสังเกตการณ์ และฝึกซ้อมการจัดการเหตุการณ์ ณ จุดเชื่อมต่อระหว่างสถานีรถไฟฟ้ามหานครบางซื่อ-สถานีกลางบางซื่อ ซึ่งมีการจำลองเหตุการณ์และฝึกซ้อมร่วมกันในสถานการณ์ต่างๆ ได้แก่ การเปิดพื้นที่ทางเชื่อมต่อ , การปิดพื้นที่ทางเชื่อมต่อ , การเกิดน้ำท่วมฉับพลัน , การขู่วางระเบิดและวัตถุต้องสงสัย และการเกิดอัคคีภัย
ทั้งนี้เชื่อมั่นว่าการฝึกซ้อมฯในครั้งนี้ จะช่วยให้เจ้าหน้าที่ของบริษัท มีความพร้อม และสามารถประสานงานหน่วยงานที่เกี่ยวข้อง เพื่อร่วมกันจัดการสถานการณ์ หากเกิดกรณีฉุกเฉินฯ บริเวณจุดเชื่อมต่อระหว่างสถานีรถไฟฟ้ามหานครบางซื่อ-สถานีกลางบางซื่อได้อย่างมีประสิทธิภาพ
วันศุกร์ที่ 17 มิถุนายน 2565
ครม. อนุมัติ 3.5 พันล้านบาท ขับเคลื่อน "มหาวิทยาลัยสู่ตำบล U2T for BCG” จ้างบัณฑิตจบใหม่ – ปชช. 7,435 ตำบลทั่วประเทศ เริ่ม ก.ค. – ก.ย. 65
.....
ที่ประชุม ครม. (14 มิ.ย. 65) เห็นชอบโครงการขับเคลื่อนเศรษฐกิจและสังคมฐานรากหลังโควิดด้วยเศรษฐกิจ BCG (U2T for BCG and Regional Development) ใน 7,435 ตำบลทั่วประเทศ วงเงินรวม 3,566.28 ล้านบาท เพื่อจ้างงานประชาชนและบัณฑิตจบใหม่กว่า 68,350 คน ร่วมขับเคลื่อนภาคการผลิตและบริการในพื้นที่ด้วยองค์ความรู้ เทคโนโลยี และนวัตกรรม ตั้งเป้าเกิดการหมุนเวียนทางเศรษฐกิจในพื้นที่ไม่น้อยกว่า 600 ล้านบาท/เดือน
.
กลุ่มเป้าหมาย :
บัณฑิตจบใหม่ไม่เกิน 5 ปี/ ผู้ที่ถูกเลิกจ้าง/ ประชาชน ผ่านการจัดกิจกรรมกว่า 15,000 กิจกรรม ทั้งการถ่ายทอดเทคโนโลยีด้านการผลิตและบริการเพื่อเพิ่มคุณภาพ - ลดต้นทุน การจัดการตลาด การจับคู่ธุรกิจ การกระจายสินค้าและบริการ เป็นต้น โดยสถาบันอุดมศึกษาในแต่ละพื้นที่ (ตำบล) จะเป็นผู้บูรณาการระบบในการขับเคลื่อนเศรษฐกิจ BCG ในพื้นที่ พร้อมใช้ประโยชน์จากฐานข้อมูลชุมชนขนาดใหญ่ (Thailand Community Big Data: TCD) ในการวางแผนและพัฒนาพื้นที่อย่างยั่งยืน
.
การจ้างงาน :
พื้นที่ 3,000 ตำบล จะต่อยอดจากโครงการ 1 ตำบล 1 มหาวิทยาลัย จำนวน 8 คน/ตำบล (บัณฑิตจบใหม่ 4 คน และผู้ที่ถูกเลิกจ้าง - ประชาชนในพื้นที่ 4 คน)
พื้นที่ 4,435 ตำบลใหม่ จำนวน 10 คน/ตำบล (บัณฑิตจบใหม่ 5 คน และผู้ที่ถูกเลิกจ้าง - ประชาชนในพื้นที่ 5 คน)
ระยะเวลาดำเนินการ 3 เดือน เริ่ม 1 ก.ค. - 30 ก.ย. 65
.
อ่านเพิ่มเติม คลิก https://www.thaigov.go.th/news/contents/details/55701
#ไทยคู่ฟ้า #ร่วมต้านโควิด19
-------------------